2016. gada 9. augustā Noteikumi Nr. 523

Rīgā (prot. Nr. 39  10. §)

Grozījumi Ministru kabineta 2010. gada 30. marta noteikumos Nr. 302 "Noteikumi par akcīzes nodokļa nodrošinājumiem"

Izdoti saskaņā ar likuma

"[Par akcīzes nodokli](http://likumi.lv/ta/id/81066-par-akcizes-nodokli)" [32. panta](http://likumi.lv/ta/id/81066-par-akcizes-nodokli#p32) sesto daļu

un Alkoholisko dzērienu aprites

likuma [3. panta](http://likumi.lv/ta/id/88009-alkoholisko-dzerienu-aprites-likums#p3) sesto daļu

Izdarīt Ministru kabineta 2010. gada 30. marta noteikumos Nr. 302 "Noteikumi par akcīzes nodokļa nodrošinājumiem" (Latvijas Vēstnesis, 2010, 51./52., 151. nr.; 2011, 21. nr.; 2012, 106. nr.; 2013, 189., 218. nr.; 2014, 198. nr.; 2015, 242. nr.; 2016, 50. nr.) šādus grozījumus:

1. Izteikt 41.14. apakšpunktu šādā redakcijā:

"41.14. akcīzes nodokļa parādu (tajā skaitā par patēriņam nodotajām precēm aprēķināto nodokli, kuram pagarināts samaksas termiņš);".

2. Papildināt noteikumus ar 41.17. apakšpunktu šādā redakcijā:

"41.17. aprēķināto nodokli par akcīzes precēm, kas taksācijas periodā nodotas patēriņam Latvijas Republikā, no brīža, kad akcīzes preces nodod patēriņam, līdz brīdim, kad nodoklis ir samaksāts vai tās ir atbrīvotas no nodokļa maksāšanas saskaņā ar likumu."

3. Aizstāt 48. punkta ievaddaļā vārdus un skaitļus "izņemot šo noteikumu 41.13., 41.14. un 41.15. apakšpunktā noteikto" ar vārdiem un skaitļiem "izņemot šo noteikumu 41.13., 41.14. un 41.15., kā arī ja speciālā atļauja (licence) apstiprināta noliktavas turētāja darbībai ir bijusi mazāk nekā trīs gadus pēc kārtas, – 41.17. apakšpunktā noteikto".

4. Aizstāt 53. punktā skaitļus un vārdu "41.13., 41.14. un 41.15." ar skaitļiem un vārdu "41.13., 41.14., 41.15. un 41.17.".

5. Papildināt noteikumus ar 53.1punktu šādā redakcijā:

"53.1 Personai, kurai ne mazāk kā trīs gadus pēc kārtas ir speciālā atļauja (licence) apstiprināta noliktavas turētāja darbībai un ir izsniegta vispārējā nodrošinājuma apliecība, piemērojot kādu no šo noteikumu 48. punktā minētajiem atbrīvojumiem, vispārējā nodrošinājuma apliecības 7. rindā norādīto iesniegto nodrošinājumu aprēķina, summējot šo noteikumu 41.13. un 41.14. apakšpunktā norādītos lielumus."

Ministru prezidents Māris Kučinskis

Finanšu ministre Dana Reizniece-Ozola